A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK ELŐCSATLAKOZÁSI TÁMOGATÁSI ESZKÖZ (IPA) FELÜLVIZSGÁLT TÖBBÉVES INDIKATÍV PÉNZÜGYI KERET 2013-RA /* COM/2012/0581 final */





A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK ELŐCSATLAKOZÁSI TÁMOGATÁSI ESZKÖZ (IPA) FELÜLVIZSGÁLT TÖBBÉVES INDIKATÍV PÉNZÜGYI KERET 2013-RA Bevezetés Az előcsatlakozási támogatási eszköz (Instrument of Pre-Accession Assistance, a továbbiakban: IPA) vonatkozásában a többéves indikatív pénzügyi keretet úgy alakították ki, hogy információt nyújtson a Bizottság által az 1085/2006/EK IPA-rendelet[1] 5. cikkével összhangban javasolt, átfogó IPA-keret indikatív lebontásáról. A többéves indikatív pénzügyi keret kapcsolódási pontként működik a bővítési csomag politikai kerete és a költségvetési eljárás között. Az egyes kedvezményezett országokra, a több kedvezményezettre és a határokon átnyúló együttműködésre irányuló programokhoz létrehozott többéves indikatív tervezési dokumentumok – amelyek révén az adott ország számára az előcsatlakozási támogatást nyújtják – figyelembe veszik majd a többéves indikatív pénzügyi keretben javasolt indikatív lebontást. A többéves indikatív pénzügyi keret alapja a hároméves gördülő programozási ciklus. Rendes körülmények között a többéves indikatív pénzügyi keret az n., n+1. és n+2. évre vonatkozóan az n–2. év utolsó negyedévében nyújtják be meg a bővítési csomag részeként, a csomagban meghatározott politikai prioritások javasolt pénzügyi vetületeként, a pénzügyi keretet figyelembe véve. Mivel 2013 az IPA utolsó költségvetési éve, ez a többéves indikatív pénzügyi keret csak az erre az évre előirányzott változásokat tartalmazza. Országonként és alkotóelemenként tünteti fel az előcsatlakozási támogatás keretéből 2013-ra juttatott összegeket, továbbá mutatja a több kedvezményezettre irányuló programok kereteit és a kiadások támogatását. Csakúgy, mint az elmúlt évek során, a többéves indikatív pénzügyi keretet az érintett országok jelenlegi helyzete alapján teszik közzé. Mint ilyen, tükrözi Szerbia megváltozott státuszát, mely 2012 februárjában vált tagjelölt országgá[2], valamint Horvátország 2013. július 1-jén várható csatlakozását. Az előcsatlakozás általános politikai prioritásait a csatlakozási és európai partnerségekben, a haladásról szóló éves jelentésekben és a bővítési stratégiai dokumentumban határozzák meg, az Európai Parlamentnek és a Tanácsnak minden ősszel benyújtott bővítési csomag keretében. Stratégiai pénzügyi programozás 1. A pénzeszközök elosztása az országok között A 2007. évi juttatások kiindulási pontja a Bizottság azon kötelezettségvállalása volt, hogy egyetlen kedvezményezett ország sem kaphat 2007-ben kevesebb támogatást, mint amennyit 2006-ban kapott, valamint hogy Albánia és Bosznia-Hercegovina ne kapjon kevesebb támogatást, mint amennyit átlagosan évente egyenként kaptak 2004 és 2006 között. Ez utóbbi azon alapult, hogy ezen országok támogatását előre, már 2004-ben meghatározták. A 2008-ra és az azt követő évekre vonatkozó számadatokat a szükségletek és hatások becsléseként a múltban meghatározott, egy főre jutó juttatások alapján számolták ki. Ezen intézkedéssel szemben a jelenlegi pénzügyi keret során az egy főre számított szintek a Nyugat-Balkán potenciális tagjelölt országainak mindegyike esetében meghaladták a CARDS[3] keretében 2004–2006-ban kapott, (2004. évi árakon) 23 EUR-s fejenkénti átlagot. Az összegek általános, országok közötti lebontását tiszteletben tartották, Koszovó[4] kivételével, amely esetében megnövelték az IPA-finanszírozást. 2008-ban Koszovó számára az új alapoknak a koszovói stabilitás és fejlődés támogatása érdekében való szélesebb körű mobilizálásának részeként a költségvetési hatóság 60 millió EUR-t nyújtott. Ezt fel nem használt makroszintű pénzügyi támogatási előirányzatokból származó további 60 millió EUR-s átcsoportosítással egészítették ki. A 2008 júliusában megrendezett donorkonferenciát követően 2009-ben további 40 millió EUR-t kötöttek le. Horvátország és Macedónia Volt Jugoszláv Köztársaság számára (2004-es árakon számítva) fejenként több mint 30 EUR-t különítettek el. Horvátország számára ezt a szintet tartják fenn az időszak alatt. Tekintettel Horvátország 2013. július 1-jei várható csatlakozására, az IPA keretében Horvátországra elkülönített 2013-as juttatást az eredetileg tervezett összeg felére csökkentik, kivéve a vidékfejlesztést, amely területen a 2013.évi teljes allokációt az eredetileg tervezett szinten fogják tartani. Macedónia Volt Jugoszláv Köztársaság esetében egy főre számítva a finanszírozás továbbra is nő, figyelembe véve a megfelelő igazgatási intézmények kiépítéséhez – az ország méretétől függetlenül – szükséges finanszírozás minimális szintjét. Montenegró esetében az egy főre számított finanszírozási szintek magasabbak, mint a többi ország esetében, figyelembe véve a megfelelő igazgatási intézmények kiépítéséhez – az ország méretétől függetlenül – szükséges finanszírozás minimális szintjét. Törökország esetében – az ország méretét és felvevőképességét figyelembe véve – az egy főre jutó támogatás szintje fokozatosan növekszik a 2007 és 2013 közötti időszakban. Izland kivételt képez a tagjelölt országok között, tekintettel arra, hogy az Európai Gazdasági Térségen keresztül összehangolta jogszabályait az uniós jogszabályokkal, valamint gazdasági és szociális fejlettségi szintje miatt. Emiatt megállapodás született arról, hogy az ország kizárólag a Bizottság által igazgatott I. alkotóelemből kap IPA-támogatást. A finanszírozás 2011-ben kezdődött és három évre terjed ki. 2. A pénzeszközök elosztása az alkotóelemek között IPA-támogatást az alkotóelemek szerinti következő öt területen nyújtanak: I. – Átmeneti támogatás és intézményfejlesztés; II. – Határokon átnyúló együttműködés; III. – Regionális fejlesztés; IV. – Humánerőforrás-fejlesztés; valamint V. – Vidékfejlesztés. Az I. alkotóelem – Átmeneti támogatás és intézményfejlesztés – fedezi az összes intézményfejlesztési tevékenységet és a közösségi vívmányokhoz kapcsolódó befektetéseket; segítséget nyújt a kedvezményezett országoknak az adminisztratív és igazságügyi kapacitás kiépítéséhez, valamint – prioritás alapján – olyan együttműködési intézkedésekre irányul, amelyekre más alkotóelemek hatálya kifejezetten nem terjed ki. A II. alkotóelem – Határokon átnyúló együttműködés – támogatja a határokon átnyúló tevékenységeket a kedvezményezett országok között, valamint a kedvezményezett országok és a tagállamok között; kiterjed az IPA-kedvezményezettek részvételére az Európai Regionális Fejlesztési Alap (ERFA) transznacionális együttműködési programjaiban a strukturális alapok területi együttműködési célkitűzése keretében, továbbá adott esetben az Európai Szomszédsági és Partnerségi Támogatási Eszköz tengeri medencékre vonatkozó programjaiban való részvételükre is. A III–V. alkotóelem csak a tagjelölt országok számára hozzáférhető, céljuk, hogy csatlakozásukig felkészítsék ezen országokat a strukturális alapok, a Kohéziós Alap és a vidékfejlesztési alapok programozására, végrehajtására és igazgatására, azáltal, hogy a külső segítségnyújtásra vonatkozóan meghatározott szabályok keretein belül a lehető legnagyobb mértékben közelítenek ezen alapok végrehajtási módszereihez. Különösen a III. alkotóelem – Regionális fejlesztés – igyekszik a lehető legteljesebb mértékig követni az Európai Regionális Fejlesztési Alapot és a Kohéziós Alapot. A IV. alkotóelem – Humánerőforrás-fejlesztés – az európai foglalkoztatási stratégia keretében az Európai Szociális Alapra készíti fel a tagjelölt országokat. Az V. alkotóelem – Vidékfejlesztés – segítséget nyújt a tagjelölt országok számára a csatlakozást követő uniós finanszírozású vidékfejlesztési programokra való felkészülésben azáltal, hogy olyan rendszereken keresztül valósít meg előcsatlakozási támogatást, amelyek a lehető leginkább hasonlítanak a csatlakozás után szükséges rendszerekhez. A pénzeszközök alkotóelemek közötti meghatározásakor kellő figyelmet fordítottak a jelenlegi tagjelölt országok decentralizált igazgatási rendszereinek – a III., IV. és V. alkotóelem végrehajtásához szükséges – felkészültségére, valamint a II. alkotóelem – azaz a tagállamokkal való határokon átívelő együttműködés – finanszírozására irányuló igényre, hogy az megegyezzen a költségvetés 1b. fejezetéből az ERFA-nak juttatott finanszírozás összegével. 3. Egyéb juttatások Támogatási kiadások Ez a keret fedezi az IPA végrehajtásához közvetlenül kapcsolódó igazgatási költségeket. A több kedvezményezettre irányuló programok juttatásai Az I. alkotóelemnek megfelelően a több kedvezményezettre irányuló programok célja a nemzeti programok kiegészítése, valamint a Nyugat-Balkán országaival és Törökországgal fenntartott többoldalú kapcsolatok megerősítése. A stratégia középpontjában a térség európai integrációja és stabilitása szempontjából létfontosságúnak ítélt területek és az országok együttműködését igénylő ügyek állnak. E keret biztosít finanszírozást a regionális hatást kifejtő programok számára, illetve olyan programoknak, amelyek méret- vagy választékgazdaságosságból adódó előnyökkel járhatnak, amennyiben e programokat több kedvezményezett országban horizontálisan hajtják végre. A több kedvezményezettre irányuló programok többek között a Regionális Közigazgatási Képzési Központot, a Közép-európai Szabadkereskedelmi Megállapodást (CEFTA), a Regionális Együttműködési Tanácsot (RCC), a szervezett bűnözés elleni küzdelmet, az Erasmus-ösztöndíjakat és a felsőoktatást támogatják. Alapul szolgálnak továbbá a Civil Társadalmi Eszközhöz, amely ötvözi a nemzeti és a több kedvezményezettre irányuló IPA-programok forrásait. A nyugat-balkáni országok, Törökország és Izland intézményfejlesztéséhez a TAIEX eszköz nyújt támogatást, valamint rendelkezésre állnak juttatások a regionális és nemzeti programok ellenőrzéséhez és értékeléséhez, továbbá tájékoztatási és kommunikációs tevékenységekhez. A regionális és horizontális juttatások jelentős része továbbra is a kis- és középvállalkozásokkal, az energiahatékonysággal és az infrastruktúrafejlesztéssel kapcsolatos beruházási igények támogatására irányul, amelyeket az Európai Beruházási Bankkal és más nemzetközi pénzügyi szervezetekkel szorosan együttműködve valósítanak meg. E támogatást a nyugat-balkáni beruházási keret révén koordinálják, melyet 2009 végén hoztak létre azzal a céllal, hogy javítsa a Nyugat-Balkán országaiban aktív szerepet vállaló donorok és nemzetközi pénzügyi szervezetek közötti koordinációt és együttműködést. 2010-től kezdődően a végrehajtás megkönnyítése érdekében a II. alkotóelem egy részét – amely az ERFA „Mediterrán térség” és „Délkelet-Európa” transznacionális együttműködési programjaiban való részvételt fedezi – szintén több kedvezményezett bevonásával hajtják végre. A számadatok ismertetése A következő táblázatban a fenti adatok folyó árakon és euróban kifejezve szerepelnek. Országonként és alkotóelemenként, valamint a több kedvezményezettre irányuló programokra és a támogatási kiadásokra lebontva mutatja ki a 2013-as évre vonatkozó juttatásokat a 2013. évi költségvetési tervezetnek megfelelően. Referenciaként az előző évekre vonatkozó kötelezettségvállalási számadatok, valamint a 2012-re vonatkozó aktualizált számadatok is fel vannak tüntetve. Felülvizsgált többéves indikatív pénzügyi keret: az előcsatlakozási támogatási eszköz (IPA) keretének lebontása 2013-ra országonként és alkotóelemenként Ország/alkotóelem || 2007 || 2008 || 2009 || 2010 || 2011 || 2012 || 2013 Tagjelölt országok HORVÁTORSZÁG Átmeneti támogatás és intézményfejlesztés || 49,611,775 || 45,374,274 || 45,601,430 || 39,483,458 || 39,959,128 || 39,969,161 || 17,437,970 Határokon átnyúló együttműködés || 9,688,225 || 14,725,726 || 15,898,570 || 15,601,136 || 15,869,158 || 16,442,542 || 9,749,192 Regionális fejlesztés || 45,050,000 || 47,600,000 || 49,700,000 || 56,800,000 || 58,200,000 || 57,453,890 || 30,088,235 Humánerőforrás-fejlesztés || 11,377,000 || 12,700,000 || 14,200,000 || 15,700,000 || 16,000,000 || 15,899,000 || 8,546,000 Vidékfejlesztés || 25,500,000 || 25,600,000 || 25,800,000 || 26,000,000 || 26,500,000 || 25,820,793 || 27,700,000 ÖSSZESEN || 141,227,000 || 146,000,000 || 151,200,000 || 153,584,594 || 156,528,286 || 155,585,386 || 93,521,397[5] || || || || || || || MACEDÓNIA VOLT JUGOSZLÁV KÖZTÁRSASÁG Átmeneti támogatás és intézményfejlesztés || 41,641,613 || 41,122,001 || 39,310,500 || 36,917,068 || 29,403,410 || 28,659,161 || 27,058,357 Határokon átnyúló együttműködés || 4,158,387 || 4,077,999 || 4,371,501 || 4,467,526 || 4,524,876 || 3,583,373 || 5,093,041 Regionális fejlesztés || 7,400,000 || 12,300,000 || 20,800,000 || 29,400,000 || 39,300,000 || 40,949,983 || 50,276,471 Humánerőforrás-fejlesztés || 3,200,000 || 6,000,000 || 7,100,000 || 8,400,000 || 8,800,000 || 10,288,000 || 10,636,000 Vidékfejlesztés || 2,100,000 || 6,700,000 || 10,200,000 || 12,500,000 || 16,000,000 || 17,991,604 || 20,157,737 ÖSSZESEN || 58,500,000 || 70,200,000 || 81,782,001 || 91,684,594 || 98,028,286 || 101,472,121 || 113,221,606 || || || || || || || IZLAND Átmeneti támogatás és intézményfejlesztés || || || || || 12,000,000 || 11,997,400 || 5,810,415 ÖSSZESEN || || || || || 12,000,000 || 11,997,400 || 5,810,415 || || || || || || || MONTENEGRÓ Átmeneti támogatás és intézményfejlesztés || 27,490,504 || 28,112,552 || 29,832,179[6] || 29,838,823 || 29,843,599 || 16,346,471 || 5,073,420 Határokon átnyúló együttműködés || 3,909,496 || 4,487,448 || 4,667,821 || 3,682,690 || 4,310,344 || 4,588,551 || 4,668,687 Regionális fejlesztés || || || || || || 7,982,738 || 14,752,941 Humánerőforrás-fejlesztés || || || || || || 2,775,000 || 2,808,000 Vidékfejlesztés || || || || || || 3,258,308[7] || 7,285,467 ÖSSZESEN || 31,400,000 || 32,600,000 || 34,500,000 || 33,521,513 || 34,153,943 || 34,951,068 || 34,588,515 || || || || || || || SZERBIA Átmeneti támogatás és intézményfejlesztés || 181,496,352 || 179,441,314 || 182,551,643 || 186,206,679 || 190,556,810 || 190,600,995 || 196,683,533 Határokon átnyúló együttműködés || 8,203,648 || 11,458,686 || 12,248,357 || 11,751,753 || 11,322,790 || 11,497,244 || 11,630,694 Regionális fejlesztés || || || || || || || Humánerőforrás-fejlesztés || || || || || || || Vidékfejlesztés || || || || || || || ÖSSZESEN || 189,700,000 || 190,900,000 || 194,800,000 || 197,958,432 || 201,879,600 || 202,098,239 || 208,314,227 TÖRÖKORSZÁG Átmeneti támogatás és intézményfejlesztés || 256,702,720 || 256,125,297 || 239,550,810 || 217,809,826 || 231,268,023 || 227,499,161 || 238,500,014 Határokon átnyúló együttműködés || 2,097,280 || 2,874,709 || 3,049,190 || 3,090,174 || 5,131,977 || 2,174,617 || 2,218,109 Regionális fejlesztés || 167,500,000 || 173,800,000 || 182,700,000 || 238,100,000 || 293,400,000 || 356,066,389 || 366,882,353 Humánerőforrás-fejlesztés || 50,200,000 || 52,900,000 || 55,600,000 || 63,400,000 || 77,600,000 || 83,188,000 || 91,167,077 Vidékfejlesztés || 20,700,000 || 53,000,000 || 85,500,000 || 131,300,000 || 172,500,000 || 187,387,295 || 204,184,796 ÖSSZESEN || 497,200,000 || 538,700,006 || 566,400,000 || 653,700,000 || 779,900,000 || 856,315,462 || 902,952,349 Lehetséges tagjelöltek ALBÁNIA Átmeneti támogatás és intézményfejlesztés || 54,318,790 || 65,237,756[8] || 71,360,000 || 84,200,000[9] || 84,301,650 || 85,140,996 || 84,682,966 Határokon átnyúló együttműködés || 6,681,210 || 8,582,244 || 9,822,921 || 9,973,173 || 10,126,636 || 9,433,169 || 10,666,232 ÖSSZESEN || 61,000,000 || 73,820,000 || 81,182,921 || 94,173,173 || 94,428,286 || 94,574,165 || 95,349,198 BOSZNIA-HERCEGOVINA Átmeneti támogatás és intézményfejlesztés || 58,136,394 || 69,854,783 || 83,900,000 || 100,688,099 || 102,681,861 || 102,670,996 || 103,493,402 Határokon átnyúló együttműködés || 3,963,606 || 4,945,217 || 5,207,746 || 4,696,495 || 4,746,425 || 5,197,353 || 5,342,041 ÖSSZESEN || 62,100,000 || 74,800,000 || 89,107,746 || 105,384,594 || 107,428,286 || 107,868,349 || 108,835,443 || || || || || || || KOSZOVÓ Átmeneti támogatás és intézményfejlesztés || 68,300,000 || 184,700,000 || 106,100,000 || 66,100,000 || 66,900,000 || 67,000,144 || 68,477,942 Határokon átnyúló együttműködés || 0 || 0 || 0 || 1,200,000 || 1,800,000 || 1,800,000 || 2,987,731 ÖSSZESEN || 68,300,000 || 184,700,000 || 106,100,000 || 67,300,000 || 68,700,000 || 68,800,144 || 71,465,673 ORSZÁGPROGRAMOK ÖSSZESEN || 1,109,427,000 || 1,311,720,006 || 1,305,072,668 || 1,397,306,900 || 1,553,046,687 || 1,633,662,334 || 1,634,058,823 TÖBB KEDVEZMÉNYEZETTRE IRÁNYULÓ PROGRAMOK Átmeneti támogatás és intézményfejlesztés || 129,571,000[10] || 137,736,644[11] || 188,867,536[12] || 141,706,551[13] || 187,860,605[14] || 207,031,122[15] || 171,226,015 Határokon átnyúló együttműködés || 0 || 0 || 0 || 4,921,679 || 5,293,313 || 5,672,378 || 6,059,026 TÁMOGATÁSI KIADÁSOK || 44,793,000 || 51,950,000 || 47,648,000 || 47,393,000 || 52,183,900 || 52,747,050 || 53,302,924 VÉGÖSSZEG || 1,263,200,000 || 1,501,406,650 || 1,541,588,204 || 1,591,328,130 || 1,798,384,505 || 1,899,112,884 || 1,864,646,788 A számadatok euróban, folyó árakon vannak megadva. [1] HL L 201., 2006.7.31., 82–93. o. [2] Szerbia számára a III., a IV. és az V. alkotóelem megnyitása az 1085/2006/EK rendelet Bizottság által javasolt módosításának (COM(2012) 329., 2012. június 20.) a Tanács és az Európai Parlament általi elfogadásától függ. [3] Az IPA elődje a régióban – Újjáépítési, fejlesztési és stabilizációs közösségi támogatás –; 2000–2006 között működött. [4] Ez a megnevezés nem érinti a státusszal kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. [5] Az I. és a IV. alkotóelem 2013. évi eredeti allokációjának 50 %-a és az V. alkotóelem 2013. évi eredeti allokációjának 100 %-a. [6] Beleértve 1,2 millió EUR összegű, korábbi programokból átvitt további pénzeszközt. [7] Kezdeményezték e pénzeszközök átvitelét a vidékfejlesztési alkotóelemból az átmeneti támogatás és intézményfejlesztés alkotóelembe. [8] Beleértve 3,12 millió EUR összegű, korábbi programokból átvitt további pénzeszközt. [9] Beleértve 1,5 millió EUR összegű, korábbi programokból átvitt további pénzeszközt. [10] Beleértve 20,6 millió EUR összegű, korábbi programokból átvitt további pénzeszközt. [11] Beleértve 2,0 millió EUR összegű, korábbi programokból átvitt további pénzeszközt. [12] Beleértve 22,8 millió EUR összegű, korábbi programokból átvitt további pénzeszközt. [13] Ez 29 millió EUR összegű csökkenést tartalmaz az élelmezésbiztonsági eszköz javára, amely 2011-ben (14 millió EUR), 2012-ben (6 millió EUR) és 2013-ban (9 millió EUR) kerül visszafizetésre. Az ezekben az években visszafizetett pénzeszközöket Izland számára különítik el. A számadat 2,7 millió EUR összegű, korábbi programokból átvitt további pénzeszközöket is tartalmaz. [14] Beleértve 1,6 millió EUR összegű, korábbi programokból átvitt további pénzeszközt. [15] Beleértve 32,1 millió EUR összegű, korábbi programokból átvitt további pénzeszközt.